การประกอบธุรกิจของแต่ละสายผลิตภัณฑ์

ปัจจุบัน บริษัท เมโทรซิสเต็มส์คอร์ปอเรชั่น จำกัด (มหาชน)
ดำเนินธุรกิจในฐานะผู้จัดจำหน่ายและให้บริการด้านเทคโนโลยีสารสนเทศแบบครบวงจร
ภายใต้ตราสินค้าชั้นนำของโลก อาทิ ไอบีเอ็ม ฮิวเลตต์-แพคการ์ด แคนนอน เลอโนโว เดลล์
เอเซอร์ เอปสัน ไมโครซอฟท์ โซลิดเวิร์ค โดยมีการจัดแบ่งผลิตภัณฑ์และบริการออกเป็น 3 กลุ่ม
ซึ่งแต่ละกลุ่มมีกลยุทธ์การดำเนินงานตามความแตกต่างของสภาพการแข่งขันทางธุรกิจ
ดังรายละเอียดต่อไปนี้

กลุ่มผลิตภัณฑ์ฮาร์ดแวร์ (Enterprise Systems Group – ESG)

จัดจำหน่ายผลิตภัณฑ์ฮาร์ดแวร์ ประกอบด้วย คอมพิวเตอร์ขนาดกลาง พีซี อุปกรณ์จัดเก็บข้อมูล
ระบบค้าปลีก เครื่องพิมพ์สำหรับระบบคอมพิวเตอร์ขนาดใหญ่
ในกรณีของการสั่งซื้อระบบไอทีขนาดใหญ่
การตัดสินใจซื้อของลูกค้ายังคงคำนึงถึงความเชี่ยวชาญของผู้ขาย และประสิทธิภาพการบริการ
ขณะที่ระบบคอมพิวเตอร์ขนาดเล็ก เน้นการแข่งขันด้านราคา

กลยุทธ์สำคัญ คือ
การพัฒนาความเชี่ยวชาญของบุคลากรที่สามารถตอบสนองความต้องการของลูกค้าอย่างครบถ้วน
เพื่อสร้างมูลค่าเพิ่มในผลิตภัณฑ์และบริการแทนการใช้กลไกด้านราคาเพียงอย่างเดียว
รวมถึงการร่วมมือกับบริษัทผู้ผลิต หรือผู้พัฒนาซอฟต์แวร์อื่น ๆ
เพื่อนำเสนอโซลูชั่นที่ครบวงจรทั้งฮาร์ดแวร์และซอฟต์แวร์ในการขยายตลาดไปยังลูกค้าภาคธุรกิจและอุตสาหกรรมต่าง
ๆ

กลุ่มผลิตภัณฑ์ซอฟต์แวร์โซลูชั่น (Solutions Integration Group – SIG)

จัดจำหน่ายซอฟต์แวร์โซลูชั่นและบริการให้คำปรึกษาด้านไอทีเพื่อการบริหารธุรกิจที่มีประสิทธิภาพ
เช่น โซลูชั่นสำหรับศูนย์ดาต้าเซ็นเตอร์ ระบบเครือข่าย ผลิตภัณฑ์ด้านเทคโนโลยีไอพี
โซลูชั่นเพื่อการตัดสินใจทางธุรกิจของผู้บริหาร ระบบสำรองฉุกเฉินสำหรับธุรกิจ
ซอฟต์แวร์เพื่อการออกแบบ บริการฝึกอบรมและจัดทดสอบความรู้ด้านไอที เป็นต้น

ทั้งนี้
การได้รับแต่งตั้งให้เป็นตัวแทนจำหน่ายซอฟต์แวร์สำเร็จรูปไม่ได้สร้างความแตกต่างจากบริษัทผู้ขาย
ไอทีรายอื่นมากนัก ทำให้บริษัทต้องเร่งพัฒนาความเชี่ยวชาญในผลิตภัณฑ์และบริการ
โดยเน้นให้บุคลากรต้องผ่านการอบรมและทดสอบความรู้จนได้รับการรับรองคุณวุฒิจากเจ้าของผลิตภัณฑ์
ตลอดจนการจัดหาซอฟต์แวร์ให้ลูกค้าสามารถเลือกซื้อได้ตามความต้องการในระดับราคาที่แตกต่างกัน

อย่างไรก็ตาม ซอฟต์แวร์บางประเภทซึ่งได้รับการปรับปรุงให้มีขนาดเล็กลง
มีผลให้ราคามีความเหมาะสมมากพอที่จะบริษัทจะขยายการจัดจำหน่ายไปยังฐานลูกค้าระดับกลางและเล็กได้กว้างขวางยิ่งขึ้น

กลุ่มผลิตภัณฑ์วัสดุสิ้นเปลือง (Office Supplies Group – OSG)

จัดจำหน่ายวัสดุสิ้นเปลืองที่เกี่ยวข้องกับคอมพิวเตอร์ เครื่องพิมพ์ขนาดเล็ก กล้องถ่ายรูป
และเครื่องโปรเจ็คเตอร์ เป็นต้น ผ่านระบบการขายตรงแบบเทเลมาร์เก็ตติ้ง
การขายผ่านตัวแทนรายย่อย และระบบการขายแบบ E-Procurement ซึ่งผ่านเว็บไซต์
www.metro-oa.com

จากสภาพตลาดที่มีการแข่งขันสูงทั้งด้านราคา และผู้ขายมากราย เริ่มมีสินค้าเลียนแบบ
หรือสินค้าทดแทน บริษัทจึงเน้นการจัดจำหน่ายสินค้าให้ครบวงจร เป็นของแท้ มีคุณภาพ
สามารถจัดส่งได้รวดเร็ว
ตลอดจนเพิ่มการทำตลาดไปยังลูกค้าขนาดกลางและเล็กทั้งในกรุงเทพฯและต่างจังหวัด

การตลาดและภาวะการแข่งขัน

กล่าวโดยสรุปภาพรวมของการแข่งขันทางธุรกิจในลักษณะตัวแทนจำหน่าย
จะไม่มีความแตกต่างในเรื่องตราสินค้า หรือคุณลักษณะของสินค้ามากนัก
ผู้จัดจำหน่ายส่วนใหญ่จึงมักมุ่งกิจกรรมการตลาดที่เน้นการแข่งขันเรื่องราคา
และประสิทธิภาพของบริการเป็นหลัก ประกอบกับต้องคำนึงถึงปัจจัยเชิงนโยบายที่ส่งผลกระทบ เช่น
การถูกยกเลิกสัญญา การถูกลดบทบาทการเป็นตัวแทนจำหน่าย
การแต่งตั้งตัวแทนจัดจำหน่ายรายใหม่โดยบริษัทผู้ผลิต หรือบริษัทผู้ผลิตมีนโยบายขายตรงถึงลูกค้า

ด้วยเหตุนี้ บริษัทจึงวางกลยุทธ์การบริหารปัจจัยแวดล้อมเพื่อลดความเสี่ยงในการดำเนินธุรกิจ
กล่าวคือ

ในด้านของการบริหารตัวสินค้า
บริษัทจึงเน้นในการเพิ่มความหลากหลายของผลิตภัณฑ์และบริการจากผู้ผลิตหลายราย
การสร้างมูลค่าเพิ่มในสายตาของบริษัทผู้ผลิตและลูกค้า โดยอาศัยความเชี่ยวชาญของบุคลากร
เพื่อสร้างความแตกต่างจากตัวแทนจำหน่ายรายอื่น ตลอดจนคู่แข่งในตลาด
เพื่อลดความเสี่ยงจากปัญหาดังกล่าว

สำหรับการบริหารฐานลูกค้า
บริษัทให้ความสำคัญกับการขยายฐานลูกค้าองค์กรภาคเอกชนทั้งในระดับเอสเอ็มอีไปจนถึงองค์กรขนาดใหญ่
และในหลายภาคอุตสาหกรรมมากขึ้น เช่น อุตสาหกรรมชิ้นส่วนอิเล็กทรอนิกส์ ยานยนต์
สถาบันการเงิน เพื่อกระจายความเสี่ยงกรณีภาคอุตสาหกรรมใดเกิดชะลอการลงทุน
การร่วมมือกับบริษัทผู้ผลิตและบริษัทผู้พัฒนาซอฟต์แวร์ เพื่อขยายฐานลูกค้ากลุ่มใหม่ เช่น
สถาบันการศึกษา การหลีกเลี่ยงการทำธุรกิจที่มีการแข่งขันรุนแรง เช่น
การประมูลโครงการขนาดใหญ่ หน่วยงานราชการ และธุรกิจขายส่ง เป็นต้น
โดยบริษัทยังมีแผนจัดการความเสี่ยงทางธุรกิจ
โดยกระจายยอดรายได้ไม่ให้กระจุกตัวอยู่ที่ลูกค้ารายใดรายหนึ่ง
หรือฐานลูกค้ากลุ่มใดกลุ่มหนึ่งมากจนเกินไป เพื่อลดผลกระทบกรณีต้องสูญเสียลูกค้ารายนั้นไป

ทั้งนี้ ยังรวมถึงการพัฒนากิจกรรมการขายและการตลาดเพื่อรักษาความสัมพันธ์ที่ดีกับลูกค้า
ทำให้มีอัตราการซื้อซ้ำโดยลูกค้าเดิม คิดเป็นร้อยละ 73 ของจำนวนลูกค้า
และมียอดรวมสูงถึงร้อยละ 94 ของรายได้รวมบริษัท

การบริหารช่องทางจัดจำหน่ายทั้งในรูปแบบขายตรง (Direct Sale) และผ่านตัวแทนจำหน่าย
(Dealers) อย่างไรก็ตาม บริษัทฯ
ให้ความสำคัญกับรูปแบบการจัดจำหน่ายตรงถึงลูกค้ามากกว่าการขายผ่านตัวแทนจำหน่ายในอัตราส่วน
90:10 เนื่องจากรูปแบบขายตรงเป็นแนวทางที่บริษัทมีความถนัด สามารถขยายตลาดได้มาก
มีอัตรากำไรสูง ตลอดจนสามารถบริหารความเสี่ยงเกี่ยวกับเครดิตลูกหนี้ได้มีประสิทธิภาพ
ในขณะที่การขายผ่านตัวแทนจำหน่าย จะเอื้อประโยชน์ในการกระจายสินค้าสู่มือลูกค้ารายย่อย
กลุ่มลูกค้าในต่างจังหวัด หรือในบางอุตสาหกรรมที่บริษัทไม่ชำนาญการ

การพัฒนาความเชี่ยวชาญของบุคลากรอย่างต่อเนื่อง เพื่อสามารถให้คำปรึกษาการลงทุนระบบไอที
และนำเสนอโซลูชั่นที่ตอบสนองความต้องการให้กับลูกค้า
ซึ่งจะสร้างมูลค่าเพิ่มและความแตกต่างของประสิทธิภาพการใช้งานมากกว่ากลไกการแข่งขันด้านราคาเพียงอย่างเดียว
รวมถึงการพัฒนาศูนย์สาธิตทางเทคโนโลยีต่าง ๆ ตามแนวคิด Proof of Concept
ซึ่งให้ประโยชน์ในการเรียนรู้และทดสอบประสิทธิภาพการใช้งานจริง
เพื่อสร้างความมั่นใจในการตัดสินใจลงทุนด้านไอทีของลูกค้า

แนวโน้มภาวะอุตสาหกรรมและการแข่งขัน

แนวโน้มตลาดไอที ปี 2555-2556 ที่ทางศูนย์เทคโนโลยีอิเล็กทรอนิกส์และคอมพิวเตอร์แห่งชาติ
(NECTEC) ประเมินจะเติบโตเฉลี่ย 12% สูงกว่าปี 2554 ที่เติบโตเพียง 2%
เนื่องจากผลกระทบจากการเกิดอุทกภัย ขณะเดียวกันบริษัทวิเคราะห์อุตสาหกรรม Canalys
คาดการณ์ว่า องค์กรจะใช้เทคโนโลยีไอทีเพื่อให้บรรลุภารกิจและเป้าหมายทางด้านธุรกิจ
โดยจะมีการลงทุนด้านไอทีขยายตัวเฉลี่ย 5% ต่อปี สัดส่วนมูลค่าตลาดไอทีแบ่งเป็น
ตลาดคอมพิวเตอร์และอุปกรณ์ (Computer Hardware) 60% ขณะที่ตลาดอุปกรณ์สื่อสารข้อมูล
(Data Communication Equipment) และตลาดซอฟต์แวร์ มีสัดส่วนเท่ากันที่ 19%

ทั้งนี้ในปี 2556 คาดการณ์ว่า
แนวโน้มการผสมผสานกันระหว่างการใช้เทคโนโลยีส่วนตัวและเพื่อธุรกิจ (Consumerization of
IT) จะยังคงดำเนินต่อไป
ไม่เพียงแค่พนักงานจะนำเทคโนโลยีของตนเองเข้าไปใช้ในการทำงานเท่านั้น
แต่พนักงานยังต้องการวิธีใหม่ๆ เพื่อที่จะเชื่อมต่อและแชร์ข้อมูลให้กับเพื่อนร่วมงานคนอื่นๆ
ซึ่งจะกระตุ้นให้เกิดความต้องการในเทคโลยีที่ตอบสนองอย่างฉับไว
และรองรับการเข้าถึงข้อมูลในทุกเวลา และทุกอุปกรณ์ โดยระบบคอมพิวเตอร์แบบเสมือน
(Virtualization) และ คลาวด์จะมีบทบาทสำคัญอย่างมาก
ในการช่วยเพิ่มความสะดวกในการสร้าง ใช้งานและแชร์ข้อมูลจำนวนมหาศาลด้วยความเร็วสูง
โดยคาดว่าปี 2556 จะเป็นช่วงที่จะพัฒนาสภาพแวดล้อมไอทีที่สมบูรณ์มากขึ้น
โดยการปรับปรุงแอพพลิเคชั่น โครงสร้างพื้นฐาน และการแบ็คอัพข้อมูล

คลาวด์คอมพิวติ้งจะมีการใช้งานเติบโตอย่างรวดเร็ว ซึ่งบริษัท Cisco Systems ได้คาดการณ์ว่า
จะมีการเติบโตเป็น 6 เท่าภายในปี 2559 โดยปี 2556
จะเป็นจังหวะเวลาสูงสุดของการใช้คลาวด์ในภูมิภาคเอเชียแปซิฟิก
จากระบบและข้อมูลต่างๆที่ถูกจำกัดด้วยวิธีแบบดั้งเดิมจะเริ่มทำงานอย่างคล่องตัว องค์กรต่างๆ
จะตระหนักถึงความสำคัญของการใช้งานคลาวด์และเริ่มต้องการแพลตฟอร์มมาตรฐานที่เปิดกว้างและใช้งานได้จริง
เพื่อเตรียมพร้อมสำหรับการใช้คลาวด์คอมพิวติ้งที่สมบูรณ์แบบในอนาคต

ปี 2556 จะเป็นช่วงเวลาสำหรับบิ๊กดาต้าและนักวิทยาศาสตร์ข้อมูล เพราะองค์กรต่างๆ
พยายามที่จะใช้ประโยชน์จากการวิเคราะห์ข้อมูลเพื่อข้อมูลธุรกิจเชิงลึก
และสร้างความได้เปรียบในเชิงแข่งขัน องค์กรต่างๆ จะสามารถเก็บเกี่ยวคุณประโยชน์ของบิ๊กดาต้า
เพื่อปรับปรุงความคล่องตัวในการดำเนินธุรกิจและการกลั่นกรองข้อมูลข่าวกรองเพื่อประสิทธิภาพที่สูงกว่าและผลตอบแทนการลงทุนที่ดีกว่า
อย่างไรก็ตาม ข้อมูลเหล่านั้นจะทวีคูณจำนวนมากขึ้นเรื่อยๆ และล้าสมัยเร็ว องค์กรต่างๆ
จึงต้องหาวิธีรับมือกับปัญหาดังกล่าว ระบบคอมพิวเตอร์แบบเสมือน (Virtualization)
เป็นเครื่องมือหนึ่งที่มีประสิทธิภาพในการแสดงข้อมูลจำนวนมากๆ
และช่วยการวิเคราะห์ข้อมูลที่ซับซ้อนได้

ทั้งนี้ทางบริษัทได้มีการติดตามความก้าวหน้าทางเทคโนโลยีและเตรียมพร้อมเพื่อรองรับแนวโน้มที่จะเกิดขึ้น
โดยมีการจัดหาผลิตภัณฑ์และบริการที่มุ่งตอบสนองความต้องการของลูกค้า เช่น
การนำเสนอระบบคอมพิวเตอร์แบบเสมือน (Virtualization), คลาวด์คอมพิวติ้ง,
แอพพลิเคชั่นใหม่ๆ ที่เกี่ยวข้องกับบิ๊กดาต้า
ซึ่งจะช่วยให้การประมวลผลและบริหารจัดการข้อมูลได้อย่างรวดเร็ว
มีประสิทธิภาพและเป็นการประหยัดต้นทุนการบริหารจัดการระบบไอที
การนำเสนอโซลูชั่นเกี่ยวกับเทคโนโลยีไอพีเพื่อรองรับการเข้าถึงข้อมูลในทุกเวลาและเพิ่มศักยภาพการทำงานผ่านระบบเครือข่าย
การพัฒนาโซลูชั่นและการบริการด้าน Business Continuity
เพื่อรองรับการทำงานได้อย่างต่อเนื่องในยามเกิดวิกฤตการณ์
อีกทั้งยังมุ่งพัฒนาบุคลากรในการเรียนรู้เทคโนโลยีใหม่ๆ อยู่เสมอ
เพื่อสร้างจุดแข็งในการดำเนินธุรกิจ

  การจัดหาผลิตภัณฑ์และบริการด้านไอที

บริษัทเน้นการจัดจำหน่ายผลิตภัณฑ์ซึ่งมีชื่อเสียงเป็นที่ยอมรับถึงประสิทธิภาพในระดับสากล
ตลอดจนเป็นผลิตภัณฑ์ที่มีการวิจัยพัฒนาอย่างต่อเนื่อง สามารถต่อยอดไปสู่การออกแบบโซลูชั่น
หรือบริการซึ่งสร้างมูลค่าเพิ่มให้กับธุรกิจของลูกค้าและบริษัท รวมทั้งสร้างความแตกต่างจากคู่แข่ง

ผลิตภัณฑ์ที่จัดจำหน่ายส่วนใหญ่เป็นการซื้อจากบริษัทผู้ผลิตที่มีสาขาดำเนินงานในประเทศไทยเป็นหลัก
เพื่อลดความเสี่ยงจากความผันผวนของค่าเงิน ซึ่งส่งผลกระทบต่อต้นทุนสินค้า
และกลไกการตั้งราคาขาย ยกเว้นบางผลิตภัณฑ์ที่จำเป็นต้องสั่งซื้อจากต่างประเทศ เช่น
การซื้อซอฟต์แวร์จากตัวแทนจำหน่ายในประเทศสิงคโปร์ และสหรัฐอเมริกา
ซึ่งการดำเนินการสั่งซื้อแต่ละครั้ง จะมีการทำสัญญาซื้อขายเงินตราต่างประเทศล่วงหน้า

   

  สัญญาสำคัญที่เกี่ยวข้องในการดำเนินธุรกิจ

  การดำเนินธุรกิจของบริษัทและบริษัทย่อยในกลุ่มเกือบทั้งหมดอยู่ในรูปของสัญญาการแต่งตั้งตัวแทนจำหน่าย
  โดยมีรายละเอียดของคู่สัญญาดังต่อไปนี้

+-------------------+---------------------------+----------------------+
| คู่สัญญา /           | อายุสัญญา                   | ลักษณะสัญญา            |
| ประเภทสัญญา        |                           |                      |
+-------------------+---------------------------+----------------------+
| 1.  IBM           | 2 ปี (พฤศจิกายน 2554 -      | เป็นสัญญาแต่งตั้งตัวแทนจำห |
|     (Thailand)    | 2556)                     | น่ายสินค้ากลุ่มซิสเต็มส์เอ็กซ์ |
|     Co., Ltd. /   |                           | เคร                  |
|     Partner       |                           | ื่องคอมพิวเตอร์ระบบค้าปลีก |
|     Agreement     |                           |                      |
+-------------------+---------------------------+----------------------+
| 2.  IBM           | 2 ปี (พฤศจิกายน 2554 -      | เป็นสัญญาแต่งตั้งตัวแทนจำห |
|     (Thailand)    | 2556)                     | น่ายสินค้ากลุ่มซิสเต็มส์เอ็กซ์ |
|     Co., Ltd. /   |                           | ระบบปฏิบัติการเอไอเอ็กซ์  |
|     Partner       |                           | / ลีนุกซ์               |
|     Agreement     |                           | อ                    |
|                   |                           | ุปกรณ์ที่ใช้ในกิจการธนาคาร |
|                   |                           | และบริการ             |
+-------------------+---------------------------+----------------------+
| 3.  IBM           | 2 ปี (พฤษภาคม 2555 - 2557) | เป็นสัญญาแต่งตั้งตัวแทนจำห |
|     (Thailand)    |                           | น่ายสินค้ากลุ่มซิสเต็มส์เอ็กซ์ |
|     Co., Ltd. /   |                           | ระบบปฏิบัติการเอไอเอ็กซ์  |
|     Partner       |                           | /                    |
|     Agreement     |                           | ลีนุกซ์ที่เ               |
|                   |                           | พิ่มระบบแห่งความเชี่ยวชาญ |
|                   |                           | (ไอบีเอ็มเพียวซิสเต็มส์)   |
|                   |                           | อ                    |
|                   |                           | ุปกรณ์ที่ใช้ในกิจการธนาคาร |
|                   |                           | และบริการ             |
+-------------------+---------------------------+----------------------+
| 4.  IBM Singapore | 2 ปี (กรกฎาคม 2554 -       | เป็นสัญญา              |
|     Pte., Ltd ./  | มิถุนายน 2556)              | แต่งตั้งตัวแทนจำหน่ายและใ |
|     Partner       |                           | ห้บริการสินค้ากลุ่มซอฟต์แวร์ |
|     Agreement     |                           | ได้แก่ โลตัส            |
|                   |                           | ไอบีเอ็มและทิโวลี        |
+-------------------+---------------------------+----------------------+
| 5.  IBM Singapore | ไม่ระบุ                     | เป็นสัญญาแต่งตั้งตัวแท     |
|     Pte., Ltd. /  |                           | นจำหน่ายซอฟต์แวร์คอกนอส |
|     Partner       |                           |                      |
|     Agreement     |                           |                      |
+-------------------+---------------------------+----------------------+
| 6.                | ไม่ระบุ                     | เป็นสัญญ               |
|   Hewlett-Packard |                           | าแต่งตั้งตัวแทนจำหน่ายสินค |
|     Thailand Ltd. |                           | ้ากลุ่มคอมพิวเตอร์ส่วนบุคคล |
|     / Authorized  |                           | เครื่องพิมพ์ หน่วยเก็บข้อมูล |
|     Dealer        |                           | และวัสดุสิ้นเปลือง        |
|     Agreement     |                           |                      |
+-------------------+---------------------------+----------------------+
| 7.  Microsoft     | 1 ปี (กันยายน 2555 –สิงหาคม  | เป็นสัญญาแต่งตั้งตัวแทนจำ  |
|     Regional      | 2556)                     | หน่ายซอฟต์แวร์ไมโครซอฟท์ |
|     Sales         |                           |                      |
|     Corporation,  |                           |                      |
|     Singapore /   |                           |                      |
|     Microsoft     |                           |                      |
|     Channel       |                           |                      |
|     Agreement     |                           |                      |
+-------------------+---------------------------+----------------------+

+-------------------+---------------------------+----------------------+
| คู่สัญญา /           | อายุสัญญา                   | ลักษณะสัญญา            |
| ประเภทสัญญา        |                           |                      |
+-------------------+---------------------------+----------------------+
| 8.  SolidWorks    | 1 ปี (เมษายน 2555 - มีนาคม  | เป็นสัญญาแต่งตั้งตัวแทนจำห |
|     Corporation,  | 2556)                     | น่ายผลิตภัณฑ์ของโซลิดเวิร์ค |
|     USA /         |                           |                      |
|     Software      |                           |                      |
|     Reseller      |                           |                      |
|     Agreement     |                           |                      |
+-------------------+---------------------------+----------------------+
| 9.  บริษัท เอปสัน    | 1 ปี (เมษายน 2555 - มีนาคม  | ผลิตภัณฑ์ของเอป         |
|     (ประเทศไทย)   | 2556)                     | สันทั้งในส่วนที่เป็นตัวเครื่อง |
|     จำกัด          |                           | แล                   |
|                   |                           | ะวัสดุสิ้นเปลืองที่เป็นของแท้ |
+-------------------+---------------------------+----------------------+
| 10. Cisco Systems | 2 ปี ( 28 มกราคม 2554 – 28 | อุปกรณ์เชื่อมต่อ          |
|                   | มกราคม 2556)              | คอมพิวเตอร์ระบบโทรศัพท์, |
|                   |                           | ระบบประชุมทางไกล,     |
|                   |                           | ระบบรักษาความปลอ      |
|                   |                           | ดภัยของเครื่องคอมพิวเตอร์ |
+-------------------+---------------------------+----------------------+